Badminton Europe
Badminton Europe (BE) — Avropada badminton üzrə rəhbər orqandır. Təşkilat Ümumdünya Badminton Federasiyasına (BWF) tabe olan beş qitə təşkilatından biridir. Hal-hazırda təşkilatın 51 üzvü var. Təşkilat 27 sentyabr 1967-ci ildə Almaniyanın Frankfurt şəhərində qurulmuşdur. 8 aprel 2006-ci ildə keçirilən təşkilatın illik iclasında təşkilatın üzvləri Avropa Badminton İttifaqının adı dəyişmək qərarına gəlmiş və Badminton Europe olaraq dəyişilmişdir.